Document ID: 31985R1745

Nariadenie Komisie (EHS) č. 1745/85
z 26. júna 1985,
ktorým sa mení a dopĺňa nariadenie (EHS) č. 2290/83 o vykonávaní článkov 50 až 59 nariadenia Rady (EHS) č. 918/83 ustanovujúceho systém oslobodenia od colných platieb v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 918/83 z 28. marca 1983, ktorým sa ustanovuje systém oslobodenia od colných platieb v spoločenstve [1], najmä na jeho článok 143,
keďže článok 2 ods. 1 nariadenia Komisie (EHS) č. 2290/83 [2] okrem iného ukladá, aby inštitúcia alebo organizácia, ktorej je tovar určený, používala dovezený tovar výlučne na nekomerčné účely v zmysle druhej zarážky článku 54 základného nariadenia; keďže táto požiadavka nevyplýva z ustanovení základného nariadenia, pokiaľ ide o tovar dovezený podľa článku 51 tohto základného nariadenia; keďže znenie článku 2 ods. 1 nariadenia (EHS) č. 2290/83 sa preto musí zmeniť a doplniť;
keďže skúsenosti získané od nadobudnutia účinnosti nariadenia Komisie (EHS) č. 2290/83 [3] ukazujú, že slovné spojenie, ktoré sa má uviesť na kontrolnom výtlačku T č. 5, neinformuje colné orgány členských štátov o mieste určenia správne o ich povinnosti zabezpečiť, že organizácia, ktorá prijíma zariadenie alebo prístroj, ho použije v súlade s podmienkami určenými pre ďalšie udelenie oslobodenia od colných platieb; keďže toto slovné spojenie by sa preto malo zmeniť a doplniť;
keďže článok 16 ods. 1 nariadenia (EHS) č. 2290/83 stanovuje, že všetky členské štáty musia Komisii zaslať zoznam zariadení, prístrojov, náhradných dielov, súčastí, doplnkov a nástrojov, ktorých cena alebo hodnota je vyššia ako 3000 ECU a pre ktoré majú oprávnenie použitia bez dovozných platieb podľa článku 7 ods. 1 alebo článku 14 ods. 1; keďže tento prah bol stanovený v roku 1980, pretože nariadenie (EHS) č. 2290/83 opakovalo nezmenený prah stanovený v nariadení Komisie (EHS) č. 2784/79 [4], ktoré bolo predtým uplatniteľné; keďže tento prah nebol odvtedy zmenený;
keďže je primerané, aby sa tento prah zvýšil na 5000 ECU;
keďže opatrenia stanovené v tomto nariadení sú v súlade so stanoviskom Výboru pre oslobodenie od colných platieb,
PRIJALA TOTO NARIADENIE:
Článok 1
Nariadenie (EHS) č. 2290/83 sa týmto mení a dopĺňa takto:
1. Článok 2 ods. 1 sa nahrádza takto:
"1. Ak je poskytnuté oslobodenie tovaru výchovného, vedeckého alebo kultúrneho charakteru uvedeného v článkoch 51, 52 ods. 1, 53 a 56 základného nariadenia, ďalej len "tovar", od dovozných platieb, zariadenie alebo organizácia, ktorej je tovar určený, je povinná:
- odoslať daný tovar priamo na miesto určenia podľa colného vyhlásenia,
- zahrnúť ho do svojho inventára,
- umožniť overenie, ktoré príslušné orgány považujú za potrebné, aby sa zabezpečilo, že podmienky na poskytnutie oslobodenia od dovozných platieb sú splnené alebo zostanú splnené.
Okrem toho, v prípade tovaru uvedeného v článku 52 ods. 1 a v článkoch 53 a 56 základného nariadenia vzniká pre zariadenie alebo organizáciu, pre ktorú je tovar určený, povinnosť používať takýto tovar výlučne na nekomerčné účely v zmysle druhej zarážky článku 54 základného nariadenia."
2. Článok 3 ods. 2 sa nahrádza takto:
"2. Ak sa zariadenie alebo organizácia, ktorej sa tovar požičiava, prenajíma alebo na ktorú sa prevádza, nachádza v členskom štáte inom, ako je členský štát, v ktorom sa nachádza zariadenie alebo organizácia, ktorá tovar požičala, prenajala alebo previedla, príslušný colný úrad členského štátu odoslania pri odoslaní takéhoto tovaru vydá kontrolný výtlačok T č. 5 v súlade s pravidlami stanovenými v nariadení (EHS) č. 223/77, aby sa zabezpečilo také ďalšie používanie tovaru, aby naďalej spĺňal nárok na oslobodenie od dovozných platieb. Na tento účel musí uvedený kontrolný výtlačok obsahovať v odseku 104 pod položkou "iné" jednu z týchto poznámok:
- ,
- ,
- ,
- ,
- ,
- ,
- ."
3. Článok 16 ods. 1 sa nahrádza takto:
"1. Všetky členské štáty zašlú Komisii zoznam nástrojov, prístrojov, náhradných dielov, častí, príslušenstva a náradia, ktorých cena alebo hodnota na colné účely je vyššia ako 5000 ECU a pre ktoré poskytujú oslobodenie od dovozných platieb podľa článku 7 ods. 1 alebo článku 14 ods. 1."
Článok 2
Toto nariadenie nadobúda účinnosť 1. júla 1985.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. júna 1985

Labels: 12
3
1
0